माधव गुडी

पंडित  माधव गुडी ( : धारवाड, कर्नाटक, इ.स. १९४१;   - हुबळी, कर्नाटक, २२ एप्रिल इ.स. २०११) हे हिंदुस्तानी संगीत शैलीतील गायक होते.

 जीवन 
माधव गुडी यांचा जन्म वर्तमान कर्नाटकातील धारवाड येथे इ.स. १९४१ साली कीर्तनाची परंपरा असलेल्या घराण्यात झाला. अगदी लहानपणीच ते बसवराज राजगुरू यांच्याकडे गायन शिकू लागले. त्यांच्या आवाजाचा आवाका लक्षात घेऊन राजगुरू यांनीच त्यांना भीमसेन जोशी यांच्याकडे सुपूर्द केले आणि तब्बल पंचवीस वर्षे गुडी यांनी भीमसेन जोश्यांकडे किराणा घराण्याची तालीम घेतली.

आयुष्याच्या अखेरची काही वर्षे गुडी यकृताच्या आजाराने आजारी होते. एप्रिल २२ इ.स. २०११ रोजी कर्नाटकातील हुबळी येथे त्यांचे निधन झाले.

वर्ग:हिंदुस्तानी गायक
वर्ग:मराठी गायक
वर्ग:कन्नड गायक
वर्ग:शास्त्रीय गायन
वर्ग:शास्त्रीय संगीत
वर्ग:भारतीय शास्त्रीय गायक
वर्ग:इ.स. १९४१ मधील जन्म
वर्ग:इ.स. २०११ मधील मृत्यू